Apaporisas

Apaporisas () – upė daugiausia pietryčių Kolumbijoje; Kaketos kairysis intakas (Amazonės baseinas). Prasideda susiliejus Tunijos (Makajos) ir Achachu upėms į pietvakarius nuo San Fernando.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Teka į pietvakarius Amazonės lyguma pro Gvavjarės, Kaketos, Vaupeso ir Amazonės departamentus. Smarkiai vinguriuoja, prateka Čiribiketės aukštumų nacionalinio parko pakraščiu. Pačiame žemupyje, po santakos su Taraira, Apaporisas pasuka į pietus ir ~50 km teka Kolumbijos–Brazilijos (Amazonės valstijos) siena. Įteka į Kaketą (Žapūrą) ties Vila Bitenkūro (Vila Bittencourt) gyvenviete Brazilijoje.

Didžiausi intakai: Kananaris, Pira Parana, Taraira (kairieji).


Vaga slenkstėta, yra krioklių (didžiausias – Chirichirimo). Vietomis teka uolų tuneliais.Jirijirimo Waterfall and the Anaconda Trail in Vaupes, Amazon Region, Colombia, Sula. Colombia Birding and Nature Tours

Apaporiso baseinas labai atokus ir retai apgyvendintas. Jame įsikūrę indėnai makunai, tanimukai, juhapai, jaunai, kabijariai, letuamai. Daugelis jų labai mažai paveikti civilizacijos.Río Apaporis: mapa, y todo lo que necesita conocer sobre él, Ríos del Planeta Upės baseine gyvena labai retas kaimanų porūšis – Apaporiso kaimanas (Caiman crocodilus apaporiensis).Caiman crocodilus apaporiensis (MEDEM, 1955) , crocodilian.com

2012 m. Kolumbijos režisierius Antonijus Doradas Sunjiga (Antonio Dorado Zúñiga) apie upę ir jos pakrančių tautas sukūrė dokumentinį filmą „Apaporisas: džiunglių paslaptys“ (Apaporis, secretos de la selva).

 Šaltiniai 

Kategorija:Kolumbijos upės
Kategorija:Brazilijos upės